Voëls van die omgewing | Netwerk24
Voëls van die omgewing
30 Junie 2020 06:02
Gazette-leser Piet Smit van Malmesbury het dié foto van 'n mikstertbyvanger, of die Fork-tailed Drongo soos dit in Engels genoem word, in Swellendam geneem. Hy vertel: "Hierdie spesie is pikswart met 'n gevurkte stert en het rooi oë. Wanneer die mikstertbyvanger verveer, is die vurk in die stert nie so duidelik sigbaar nie. Onvolwassenes is grysbruin met ligte geel punte aan die borsvere en 'n gelerige bekgaping. Dié voëls maak krassende en tweng-klanke. Die mikstert­byvanger is 'n meesterlike nabootser van voëlroepe asook katte en klein roofsoogdiertjies. Hulle neem ook kos by ander voëls en soms soogdiertjies en boots hul alarmroep na om hulle prooi te laat val. Hulle val ook dikwels roofvoëls lastig. Dit is 'n algemene standvoël in boomveld, savannas en plantasies."Foto: Piet Smit